
4.pielikums

Projektu iesniegumu atlases nolikumam

Projekta iesnieguma vērtēšanas kritēriju piemērošanas metodika
	Darbības programmas nosaukums
	Izaugsme un nodarbinātība

	Prioritārā virziena numurs un nosaukums
	9.Sociālā iekļaušana un nabadzības apkarošana

	Specifiskā atbalsta mērķa numurs un nosaukums 
	9.1.1. Palielināt nelabvēlīgākā situācijā esošu bezdarbnieku iekļaušanos darba tirgū

	Pasākuma numurs un nosaukums
	9.1.1.2. Ilgstošo bezdarbnieku aktivizācijas pasākumi

	Projektu iesniegumu atlases veids
	Ierobežota projekta iesnieguma atlase

	Atbildīgā iestāde
	Labklājības ministrija


Vispārīgie nosacījumi projekta iesnieguma vērtēšanas kritēriju piemērošanai:
1. Lai novērtētu atbilstību attiecīgajam vērtēšanas kritērijam, vērtētājam ir jāņem vērā gan attiecīgajās projekta iesnieguma veidlapas sadaļās sniegtā informācija, gan arī visa pārējā projekta iesnieguma veidlapā (iesnieguma veidlapas citās sadaļās un pielikumos) pieejamā informācija.
2. Vērtējot projekta iesnieguma atbilstību kritērijiem, jāņem vērā tikai projekta iesnieguma veidlapā (projekta iesnieguma veidlapā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju. 
3. Vērtējot projektu iesniegumus, jāpievērš uzmanība projekta iesnieguma veidlapā sniegtās informācijas saskaņotībai starp visām projekta iesnieguma veidlapas sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.  
4. Projektu iesniegumu vērtēšanā izmantojami: 
a. MK 11.08.2015. noteikumi Nr.468 “Darbības programmas “Izaugsme un nodarbinātība” 9.1.1.specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi” (turpmāk – MK noteikumi);
b. darbības programma “Izaugsme un nodarbinātība” un darbības programmas papildinājums;
c. 9.1.1.specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” (turpmāk – SAM pasākuma) projektu iesniegumu atlases nolikums.
	1. VIENOTIE KRITĒRIJI
	Kritērija ietekme uz lēmuma pieņemšanu

(P)
	Skaidrojums atbilstības noteikšanai

	1.1.
	Projekta iesniedzējs atbilst MK noteikumos par specifiskā atbalsta mērķa pasākuma īstenošanu projekta iesniedzējam izvirzītajām prasībām. 
	P
	Kritērija ietvaros tiek pārbaudīta projekta iesniedzēja un sadarbības partnera atbilstība noteiktajam finansējuma saņēmēju un sadarbības partneru lokam. 

Vērtējums ir “Jā”, ja projekta iesniedzējs atbilst MK noteikumos projekta iesniedzējam izvirzītajām prasībām, t.i., iestāde, kas saskaņā ar Bezdarbnieku un darba meklētāju atbalsta likumu īsteno valsts politiku bezdarba samazināšanas un bezdarbnieku, darba meklētāju un bezdarba riskam pakļauto personu atbalsta jomā, – Nodarbinātības valsts aģentūra, kā arī sadarbības partnerim izvirzītajām prasībām, t.i. – Sociālās integrācijas valsts aģentūra.


Ja projekta iesniedzējs un/vai sadarbības partneris pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu precizēt projekta iesnieguma veidlapā informāciju, kas apliecina projekta iesniedzēja un/vai sadarbības partnera atbilstību MK noteikumos noteiktajam finansējuma saņēmējam un/vai sadarbības partnerim.

	1.2.
	Projekta iesnieguma veidlapa ir aizpildīta datorrakstā.
	P
	Vērtējums ir „Jā”, ja projekta iesnieguma veidlapa un tās pielikumi ir aizpildīti datorrakstā (izņēmums ir sadaļa, kurā projekta iesniedzēja atbildīgās amatpersonas vai tās pilnvarotās personas paraksta daļa ir aizpildīta rokrakstā).

Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu iesniegt projekta iesnieguma veidlapu vai tās sadaļu, kas nav atbilstoši sagatavota, vai pielikumu datorrakstā.

	1.3.
	Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai.
	P
	Vērtējums ir „Jā”, ja projekta iesniedzējam ir pietiekama projekta vadības, īstenošanas un finanšu kapacitāte projekta īstenošanai.
Projekta vadības kapacitāti uzskata par pietiekamu, ja projekta iesnieguma veidlapas 2.1. un 2.2. sadaļā ir iekļauta informācija par:

· projekta darbības vadībai nepieciešamajiem speciālistiem, t.i., to ieņemamais amats, piemēram, projekta vadītājs, asistents, grāmatvedis u.tml.;

· speciālistu pienākumiem projekta vadībā sadalījumā pa galvenajām funkcijām un skaidru funkciju saturisko atšķirību starp speciālistiem. Nav nepieciešama tāda detalizācija kā amatu aprakstos; 

· speciālistiem nepieciešamo kvalifikāciju un pieredzi, t.i., izglītība, tās joma un profesionālās kvalifikācijas līmenis, pieredze projekta ietvaros veicamo pienākumu jomās. Nav nepieciešama tāda detalizācija kā amatu aprakstos, bet, pamatojoties uz sniegto informāciju, var konstatēt, ka speciālistiem norādītā nepieciešamā kvalifikācija un prasmes ir atbilstošas projektā noteikto pienākumu veikšanai, piemēram, ja kā pienākums ir noteikts organizēt iepirkumu procedūras, tad arī pieredzei ir jābūt iepirkumu procedūru īstenošanā;

· nepieciešamo attiecīgās kvalifikācijas darbinieku skaitu;

· pamatojumu speciālistu skaita noteikšanai;

· projekta vadības sistēmu (t.i., kādas darbības plānotas, lai nodrošinātu sekmīgu projekta īstenošanu, kādi uzraudzības instrumenti plānoti projekta īstenošanas kvalitātes nodrošināšanai un kontrolei, tai skaitā sadarbības partnera uzraudzības mehānismi u.tml.);

· projekta vadībai nepieciešamo materiāltehnisko nodrošinājumu, t.sk., nepieciešamo materiāltehnisko līdzekļu vienības nosaukumi, skaits, norādot, kas ir projekta iesniedzēja rīcībā un ko plānots iegādāties vai nomāt projekta ietvaros, kā arī precīzu materiāltehniskā nodrošinājuma piesaistes veidu. Materiāltehnisko līdzekļu nodrošinājums, kas nepieciešams projekta vadības personālam, ir jāvērtē pret piesaistīto speciālistu skaitu, piemēram, ja kopā plānoti 10 speciālisti, nav pamatota 15 darba galdu iegāde. Materiāltehniskā nodrošinājuma atspoguļošanai projekta iesniedzējs var izveidot atsevišķu tabulu un pievienot projekta iesnieguma veidlapas pielikumā.
Īstenošanas kapacitāti uzskata par pietiekamu, ja projekta iesnieguma veidlapas 2.1. un 2.2.sadaļā ir iekļauta informācija par:

· projekta darbību īstenošanai nepieciešamajiem speciālistiem, t.i., to ieņemamais amats, piemēram, projekta darbību koordinators, koordinējošais eksperts u.tml.;

· speciālistu pienākumiem projekta īstenošanā sadalījumā pa galvenajām funkcijām un skaidru funkciju saturisko atšķirību starp speciālistiem. Nav nepieciešama tāda detalizācija kā amatu aprakstos;

· speciālistiem nepieciešamo kvalifikāciju un pieredzi, t.i., izglītība, tās joma un profesionālās kvalifikācijas līmenis, pieredze projekta ietvaros veicamo pienākumu jomās. Nav nepieciešama tāda detalizācija kā amatu aprakstos, bet, pamatojoties uz sniegto informāciju, var konstatēt, ka speciālistiem norādītā nepieciešamā kvalifikācija un prasmes ir atbilstošas projektā noteikto pienākumu veikšanai, piemēram, ja pienākums ir noteikts veikt pakalpojuma koordinēšanu, pieredzei būtu jābūt vismaz tajā jomā, kurā plānots īstenot pakalpojumu;
· nepieciešamo attiecīgās kvalifikācijas darbinieku skaitu;

· pamatojumu speciālistu skaita noteikšanai;

· projekta ieviešanas sistēmu - apraksts par projekta ieviešanas sistēmu (t.i., kā plānota projekta īstenošanas un vadības personāla sadarbība, kādi uzraudzības instrumenti plānoti projekta īstenošanas kvalitātes nodrošināšanai un kontrolei, tai skaitā sadarbības partneru uzraudzības mehānismi u.tml.);
· projekta īstenošanai nepieciešamo materiāltehnisko nodrošinājumu, t.sk., uzrādot nepieciešamo materiāltehnisko līdzekļu vienības nosaukumu, skaitu, atšifrējot to, kas ir projekta iesniedzēja un ko plānots iegādāties vai nomāt projekta ietvaros (norādot arī precīzu materiāltehniskā nodrošinājuma piesaistes veidu). Materiāltehnisko līdzekļu nodrošinājums, kas nepieciešams projekta īstenošanas personālam, ir jāvērtē pret piesaistīto speciālistu skaitu (piemēram, ja kopā plānoti 10 speciālisti, nav pamatota 15 darba galdu iegāde). Materiāltehniskā nodrošinājuma atspoguļošanai projekta iesniedzējs var izveidot atsevišķu tabulu un pievienot projekta iesniegumam veidlapas pielikumā.
Finanšu kapacitāti uzskata par pietiekamu, ja:

· projekta iesnieguma veidlapas 2.1.sadaļā ir norādīts, ka projekta izdevumus finansēs no 74.resora “Gadskārtēja valsts budžeta izpildes procesā pārdalāmais finansējums” programmā 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” un valsts budžeta ilgtermiņa saistībās paredzētajiem līdzekļiem;

· MK noteikumu anotācijā ir iekļauta informācija par plānoto projekta finansējumu (t.sk. indikatīvais finansējuma sadalījums pa gadiem).
Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu papildināt projekta iesnieguma veidlapu ar nepieciešamo informāciju.

	1.4.
	Projekta iesniedzējam un projekta sadarbības partnerim Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro.
	P
	Vērtējums ir „Jā”, ja projekta iesniedzējam un projekta sadarbības partnerim projekta iesnieguma iesniegšanas dienā nav nodokļu parādu, kas katram atsevišķi kopsummā ir lielāki par 150 euro. 

Atbilstību kritērijam pārbauda Valsts ieņēmumu dienesta (turpmāk - VID) datu bāzē http://www6.vid.gov.lv/VID_PDB/NPAR.

Ja pārbaudes rezultātā tiek secināts, ka projekta iesniedzējam un projekta sadarbības partnerim ir nodokļu parādi, kas katram atsevišķi kopsummā nepārsniedz 150 euro, tiek uzskatīts, ka nodokļu parāds ir neliels un nav pamata atzīt, ka projekta iesniedzējs neatbilst kritērija prasībām. Nodokļu parāda kopsumma tiek vērtēta finansējuma saņēmējam un sadarbības partnerim atsevišķi atbilstoši likuma “Par nodokļiem un nodevām” 18. panta pirmās daļas 8.punktā noteiktajam.
Projekta iesnieguma vērtēšanas veidlapā norāda pārbaudes datumu un nodokļa parāda summu. 

Ņemot vērā, ka VID datu bāzē informācija par VID administrētajiem nodokļu parādiem tiek publicēta divreiz mēnesī, vērtēšanā nodokļu parādu VID datu bāzē pārbauda VID noteiktajā publicēšanas dienā, kas ir tuvākā pēc projekta iesnieguma iesniegšanas.

Ja tiek konstatēts, ka projekta iesniedzējam un sadarbības partnerim ir nodokļu parāds, kas katram atsevišķi kopsummā ir lielāks par 150 euro, projekta iesniegumu novērtē ar “Jā, ar nosacījumu” un izvirza nosacījumu veikt nodokļa parāda nomaksu.

	1.5.
	Projekta iesnieguma oriģinālam ir dokumenta juridiskais spēks:

1.5.1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisko parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams);

1.5.2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesnieguma veidlapa ir iesniegta papīra formā), t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, projekta iesniegumam ir pievienots attiecīgs pilnvarojums.
	P
	1.5.1.apakškritērija gadījumā vērtējums ir „Jā”, ja:
· projekta iesniegums ir iesniegts elektroniska dokumenta formā un kopā kā viena datne ir parakstīts ar drošu elektronisko parakstu un apliecināts ar laika zīmogu;

· projekta iesniegumu ir parakstījusi projekta iesniedzēja atbildīgā amatpersona, tai skaitā pārliecinās, ka projekta iesnieguma veidlapas titullapā norādītā persona ar paraksta tiesībām ir tā pati persona, kas parakstījusi projekta iesniegumu;

· personai, kura ir parakstījusi projekta iesniegumu, ir paraksta tiesības (tiesības pārstāvēt organizāciju), t.i., tā ir iestādes vadītājs vai viņa vietnieks, vai tai ir pilnvarojums parakstīt projekta iesnieguma veidlapu (pievienota pilnvara, iekšējs normatīvs akts).

Elektronisko parakstu (identitāti un derīgumu) pārbauda tīmekļa vietnē: https://www.eparaksts.lv/lv/palidziba/parbaudit-edokumentu/.

1.5.2.apakškritērija gadījumā vērtējums ir „Jā”, ja:

· projekta iesniegums ir noformēts atbilstoši normatīvajā aktā par dokumentu izstrādāšanas un noformēšanas kārtību noteiktajām prasībām;

· projekta iesniedzēja atbildīgā amatpersona ir parakstījusi projekta iesnieguma veidlapas sadaļu „Apliecinājums”;

· personai, kura ir parakstījusi projekta iesnieguma veidlapu, ir paraksta tiesības (tiesības pārstāvēt organizāciju), t.i., tā ir iestādes vadītājs vai viņa vietnieks, vai tai ir pilnvarojums parakstīt projekta iesnieguma veidlapu (pievienota pilnvara vai iekšējs normatīvs akts).

Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumus:

1) projekta iesnieguma veidlapu parakstīt ar elektronisko parakstu un/vai apliecināt ar laika zīmogu, un/vai pievienot pilnvarojumu (ja nepieciešams);

2) noformēt projekta iesnieguma veidlapu atbilstoši normatīvā akta par dokumentu izstrādāšanas un noformēšanas kārtību prasībām un/vai parakstīt veidlapas sadaļu “Apliecinājums”, un/vai pievienot pilnvarojumu (ja nepieciešams).

	1.6. 
	Projekta iesnieguma veidlapa:

1.6.1. ir pilnībā aizpildīta latviešu valodā atbilstoši 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” noteiktajām prasībām;

1.6.2. tai ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā.

	P
	Vērtējums ir „Jā”, ja:

· projekta iesnieguma veidlapas aizpildīšanā ir izmantota veidlapa, kas pievienota projektu iesniegumu atlases nolikumam un tā ir pilnībā aizpildīta;
· projekta iesnieguma veidlapai ir pievienoti visi pielikumi, kas noteikti projektu iesniegumu atlases nolikumā kā iesniedzamie dokumenti:
· 1.pielikums “Projekta īstenošanas laika grafiks”;

· 2.pielikums “Finansēšanas plāns”;

· 3.pielikums “Projekta budžeta kopsavilkums”;

· pilnvara (pilnvara, iekšējs normatīvs akts u.c.), ar kuru projekta iesnieguma parakstītājam ir piešķirtas paraksta tiesības (attiecināms, ja projekta iesniegumu paraksta persona, kas nav projekta iesniedzēja atbildīgā amatpersona);

· tulkojums (ja attiecināms);

· projekta budžetā (projekta iesnieguma 3.pielikums) paredzēto materiāltehnisko līdzekļu un aprīkojuma izmaksu aprēķinus pamatojošos dokumentus;

· projekta budžetā (projekta iesnieguma 3.pielikums) norādīto uzņēmuma līgumu izmaksu aprēķina atšifrējumu, kas pamato plānoto izmaksu apmēru uz vienu rādītāja vienību (informācija par veiktajām tirgus aptaujām, statistikas datiem, pieredzi līdzīgos projektos u.tml.);
· kvalitātes kritēriju aprakstu, ja informāciju nav iespējams integrēt projekta iesniegumā (ja attiecināms);

· projekta iesnieguma veidlapa un pielikumi ir pilnībā sagatavoti latviešu valodā;

· kāda no projekta iesnieguma veidlapas sadaļām vai kāds no pielikumiem ir citā valodā, bet tam ir pievienots Valsts valodas likumā noteiktajā kārtībā apliecināts tulkojums valsts valodā ar:

1) tulkojuma notariālu apliecinājumu, vai

2) tulkotāja apliecinājumu (atbilstoši normatīvajiem aktiem par kārtību, kādā apliecināmi dokumentu tulkojumi valsts valodā). 
Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza attiecīgu nosacījumu trūkumu novēršanai, piemēram:

1)
iesniegt projekta iesnieguma veidlapu atbilstoši projektu iesniegumu atlases nolikumam pievienotajai veidlapai;

2)
pievienot attiecīgos pielikumus;

3)
iesniegt projekta iesnieguma veidlapu, kādu tās sadaļu vai pielikumu valsts valodā vai pievienot likumā noteiktajā kārtībā apliecinātu tulkojumu.

	1.7.
	Projekta iesnieguma finanšu dati ir norādīti euro.
	P
	Vērtējums ir „Jā”, ja projekta iesnieguma finanšu dati ir norādīti euro. 

Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu finanšu datus norādīt euro.

	1.8.
	Projekta iesnieguma finanšu aprēķins ir izstrādāts aritmētiski precīzi un ir atbilstošs projekta iesnieguma veidlapas prasībām.
	P
	Vērtējums ir „Jā”, ja projekta iesnieguma 2. un 3.pielikumā:

· norādītais finansējums ir izstrādātas aritmētiski precīzi (t.i., nav matemātisku kļūdu);

· finanšu aprēķins ir izstrādāts atbilstoši projekta iesnieguma veidlapas prasībām, t.i., aizpildītas visas ailes (norādot gan vienas vienības izmaksu pielietojumu, gan daudzumu, mērvienību, attiecīgās projekta darbības numuru, izmaksu veidu (attiecināms, neattiecināms), izmaksu pozīcijas summu gan absolūtos skaitļots, gan procentuāli, gan arī PVN); 

· finanšu aprēķins norādīts ar diviem cipariem aiz komata; 

· ir nodrošināta savstarpēja finansējuma apmēra atbilstība projekta iesnieguma veidlapas 2. un 3. pielikumā.

Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu veikt atbilstošus precizējumus.

	1.9.
	Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa pasākuma īstenošanu projektam noteiktajam ES fonda finansējuma apmēram.
	P
	Vērtējums ir „Jā”, ja projekta iesniegumā norādītais Eiropas Sociālā fonda (turpmāk – ESF) finansējums atbilst MK noteikumos noteiktajam ESF finansējumam, kas ir noteikts 34 037 125 euro apmērā.
Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu precizēt projekta iesnieguma veidlapā ESF finansējuma apmēru.

	1.10.
	Projekta iesniegumā norādītā ES fonda atbalsta intensitāte nepārsniedz MK noteikumos par specifiskā atbalsta mērķa pasākuma īstenošanu noteikto ES fonda maksimālo atbalsta intensitāti.
	P
	Vērtējums ir „Jā”, ja projekta iesnieguma veidlapā norādītais ESF finansējums atbilst MK noteikumos noteiktajam un nepārsniedz 85% no kopējām projekta attiecināmajām izmaksām (t.i., nepārsniedz 85% no 40 043 677 euro).

Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu veikt atbilstošus precizējumus, lai norādītais ESF finansējums nepārsniedz 85% no kopējām projekta attiecināmajām izmaksām.

	1.11.
	Projekta iesniegumā iekļautās kopējās izmaksas (kopējās projekta attiecināmās izmaksas un kopējās projekta izmaksas), plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa pasākuma īstenošanu noteiktajām, t.sk. nepārsniedz noteikto izmaksu pozīciju apjomus un:

1.11.1.
ir saistītas ar projekta īstenošanu;

1.11.2.
ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai); 

1.11.3.
nodrošina projektā izvirzītā mērķa un rādītāju sasniegšanu.
	P
	Vērtējums ir „Jā”, ja:

· projekta iesnieguma veidlapas 1.1.sadaļā, 2. un 3.pielikumos plānotās kopējās izmaksas un kopējās attiecināmās izmaksas atbilst MK noteikumos noteiktajam finansējumam, t.i., attiecināmā valsts budžeta līdzfinansējuma un attiecināmā ESF finansējuma apmēra kopsumma nepārsniedz 40 043 677 euro;

· projekta iesnieguma veidlapā plānotās projekta darbības atbilst MK noteikumos noteiktajam, t.sk. projekta iesnieguma veidlapas 1.5.sadaļā un 1.pielikumā nav iekļautas MK noteikumos noteiktajām atbalstāmajām darbībām neatbilstošas darbības;

· projekta iesnieguma veidlapā plānotās izmaksu pozīcijas atbilst MK noteikumos noteiktajam, t.sk. projekta iesnieguma veidlapas 3.pielikumā ir iekļautas tikai tādas izmaksas, kas atbilst MK noteikumos noteiktajām attiecināmajām izmaksu pozīcijām: tiešās personāla izmaksas, mērķa grupas nodrošinājuma izmaksas (stipendija), pārējās projekta īstenošanas izmaksas, netiešās attiecināmās izmaksas saskaņā ar izmaksu vienoto likmi un neparedzētās izmaksas;

· projekta iesnieguma 3.pielikumā plānotās izmaksas nepārsniedz MK noteikumos noteiktos izmaksu ierobežojumus gan procentuāli, gan arī uz vienu vienību;

· ēdināšanas, uzturēšanās dienesta viesnīcā un transporta izmaksas profesionālās piemērotības noteikšanas ietvaros ir plānotas kā vienas vienības izmaksas un pamatotas ar vienas vienības izmaksu metodiku;
· ir ievērots MK noteikumos noteiktais ierobežojums neparedzētajām izmaksām;

· projekta iesnieguma veidlapas 3.pielikumā norādītās tiešās un netiešās attiecināmās izmaksas atbilst MK noteikumos noteiktajam izmaksu dalījumam tiešajās un netiešajās izmaksās, tai skaitā netiešās izmaksas projektā ir plānotas kā viena izmaksu pozīcija 15 procentu apmērā no projekta tiešajām personāla izmaksām;

· projekta iesnieguma veidlapas 3.pielikumā iekļautās izmaksu pozīcijas ir sadalītas apakšpozīcijās un izmaksu vienībās (ja attiecināms, t.i., to ir iespējams izdarīt) un izmaksu pozīciju vienības un skaits ļauj secināt, ka tās atbilst projektā izvirzītā mērķa un rādītāju sasniegšanai;

· izmaksas ir atainotas tā, lai ir pilnīgi skaidrs, kā projekta iesniedzējs ir nonācis līdz gala summai katrā izdevumu pozīcijā.
Papildus:

· 1.11.1.apakškritērija gadījumā vērtējums ir “Jā”, ja projekta iesnieguma veidlapas 3.pielikumā iekļautās izmaksu pozīcijas ir saistītas ar projekta īstenošanu (t.i., bez tām nav iespējams īstenot konkrēto projekta darbību), to raksturo projekta darbību apraksts gan attiecībā uz mērķa grupas iesaisti pasākumā, gan arī projekta īstenošanas un vadības personāla darbības, kas nepieciešamas, lai nodrošinātu projekta īstenošanu;

· 1.11.2. apakškritērija gadījumā vērtējums ir “Jā”, ja projekta iesnieguma veidlapas 3.pielikumā iekļautās izmaksu pozīcijas ir nepieciešamas projekta īstenošanai un to nepieciešamību pamato mērķa grupas vajadzības (projekta iesnieguma veidlapas 1.2., 1.3., 1.4.sadaļu apraksti), projekta darbības un to ietvaros sasniedzamie rezultāti, (projekta iesnieguma veidlapas 1.1., 1.5., 1.6.sadaļu apraksti), projektā sasniedzamie uzraudzības rādītāji (projekta iesnieguma veidlapas 1.6.sadaļas apraksts), projekta īstenošanas kapacitāte (projekta iesnieguma veidlapas 2.1.sadaļas apraksts), projekta laika plānojums (projekta iesnieguma veidlapas 1.pielikuma informācija), publicitāte (projekta iesnieguma veidlapas 5.sadaļas apraksts); 
· 1.11.3. apakškritērija gadījumā vērtējums ir “Jā”, ja projekta iesnieguma veidlapas 3.pielikumā plānotās izmaksas nodrošina projektā izvirzīto rādītāju un līdz ar to arī mērķa sasniegšanu (t.i., bez tām nav iespējams sasniegt projekta mērķi un izvirzītos rādītājus) un izmaksu pozīciju apjomi ir aprēķināti, pamatojoties uz vienu MK noteikumos noteikto rādītāja vienību. Ja projekta iesnieguma veidlapas 3.pielikumā vienas izmaksas mērvienība ir noteikta “līgums”, tad rādītāju vienības, uz ko attiecināms šis līgums, ir norādītas pie izmaksu pozīcijas apraksta. Papildus projekta iesnieguma veidlapas pielikumā, kas jāiesniedz saskaņā ar projektu iesniegumu atlases nolikumu, ir pamatots plānoto izmaksu apmērs uz vienu rādītāja vienību (ar veiktajām tirgus aptaujām, statistikas datiem, pieredzi līdzīgos projektos u.tml.) ".
Ja projekta iesnieguma veidlapas 2. un 3.pielikumā vai kādā citā projekta iesnieguma veidlapas sadaļā sniegtā informācija liecina, ka projektā plānotās izmaksas un darbības pilnībā vai daļēji neatbilst MK noteikumos noteiktajiem nosacījumiem, tās nav saistītas ar projekta īstenošanu, vai nav nepieciešamas projekta īstenošanai, kā arī nenodrošina projekta mērķa un rādītāju sasniegšanu, projekta iesniegumu novērtē ar „Jā, ar nosacījumu” un izvirza nosacījumu veikt atbilstošus precizējumus.

	1.12.
	Projekta īstenošanas termiņi atbilst MK noteikumos par specifiskā atbalsta mērķa pasākuma īstenošanu noteiktajam projekta īstenošanas periodam.
	P
	Vērtējums ir „Jā”, ja:

· projekta īstenošanas (t.sk. finansējuma sadalījums pa gadiem) termiņš saskaņā ar projekta iesnieguma veidlapas 2.3.sadaļā, 1. un 2.pielikumā minēto ir plānots ne ilgāk kā līdz 2021.gada 31.decembrim, kas noteikts MK noteikumos, un nav pretrunīgs citās projekta iesnieguma veidlapas sadaļās vai pielikumos norādītajiem termiņiem;
· projekta īstenošanas laika grafikā - projekta iesnieguma veidlapas 1.pielikumā katrai projekta darbībai ir norādīts īstenošanas ilgums pa ceturkšņiem un kopējais ieviešanas laiks atbilst projekta iesnieguma 2.3. sadaļā minētajam;
· projekta finanšu plānojums projekta iesnieguma veidlapas 2. un 3.pielikumā sakrīt ar projekta darbībām projekta īstenošanas laika grafikā – projekta iesnieguma 1.pielikumā norādīto (gan finanšu sadalījumā pa gadiem, gan arī izmaksu pozīciju plānojumā. Piemēram, ja laika grafiks liecina, ka projekta ietvaros motivācijas programmas tiks nodrošinātas 6 gadus, tad arī finansējuma plānojumam šai projekta darbībai būtu jābūt 6 gadi).

Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu precizēt projekta īstenošanas ilgumu vai atbalsta pasākumu plānojumu pa ceturkšņiem.

	1.13.
	Projekta mērķis atbilst MK noteikumos par specifiskā atbalsta mērķa pasākuma īstenošanu noteiktajam mērķim
	P
	Vērtējums ir „Jā”, ja projekta iesnieguma veidlapas 1.2.sadaļā minētā informācija par projekta mērķi, kā arī projektā plānotajām darbībām liecina, ka tas atbilst SAM pasākuma mērķim “veicināt bezdarbnieku iekļaušanos sabiedrībā un iekārtošanos piemērotā pastāvīgā darbā vai piemērotā izglītībā/apmācībā, mazinot sociālās atstumtības riskus”. 

Ja projekta iesnieguma veidlapā norādītais projekta mērķis pilnībā vai daļēji neatbilst SAM pasākuma mērķim, projekta iesniegumu novērtē ar „Jā, ar nosacījumu” un izvirza nosacījumu precizēt projekta mērķi, lai tas atbilstu SAM pasākuma mērķim.

	1.14.
	Projekta iesniegumā plānotie sagaidāmie rezultāti un uzraudzības rādītāji:

1.14.1 ir precīzi definēti;

1.14.2. ir pamatoti;

1.14.3. ir izmērāmi;

1.14.4. sekmē MK noteikumos par specifiskā atbalsta mērķa pasākuma īstenošanu noteikto rādītāju sasniegšanu.
	P
	1.14.1.apakškritērija gadījumā vērtējums ir „Jā”, ja:

· projekta iesnieguma veidlapas 1.5.sadaļā katrai projekta darbībai ir precīzi definēts rezultāts, t.i., ir skaidri saprotams, kas katras projekta darbības rezultātā tiks sasniegts; 

· projekta iesnieguma veidlapas 1.6.sadaļā ir precīzi definēti projekta uzraudzības rādītāji (iznākuma un rezultāta), t.i., tie atbilst MK noteikumos noteiktajām uzraudzības rezultātu definīcijām (iznākuma rādītājs – pasākumā iesaistīti bezdarbnieki, tostarp ilgstošie bezdarbnieki; rezultāta rādītājs – nodarbinātībā vai pašnodarbinātībā iesaistītie dalībnieki pēc aiziešanas (pēc pasākuma pabeigšanas), pasākuma dalībnieki izglītībā/apmācībā, kvalifikācijas ieguvē vai ir nodarbināti, tostarp pašnodarbināti sešu mēnešu laikā pēc dalības pasākumā);

1.14.2.apakškritērija gadījumā vērtējums ir „Jā”, ja:

· projekta iesnieguma veidlapas 1.5.sadaļā norādītais katrs projekta darbības rezultāts ir noteikts pamatoti, t.i., tas izriet no šīs darbības satura un apraksta, kas šīs darbības ietvaros tiks īstenots; 
· projekta iesnieguma veidlapas 1.6.sadaļā ir pamatoti projekta uzraudzības rādītāji (iznākuma un rezultāta), t.i., tie atbilst MK noteikumos noteiktajām uzraudzības rādītāju definīcijām un skaitam, ko plāno projekta iesniegumā;
1.14.3.apakškritērija gadījumā vērtējums ir „Jā”, ja:

· projekta iesnieguma veidlapas 1.5.sadaļā norādītais katrs projekta darbības rezultāts ir izmērāms, t.i., tam ir noteikta konkrēta sasniedzamā mērvienība un skaitliskā vērtība uz visu projekta īstenošanas periodu; 

· projekta iesnieguma veidlapas 1.6.sadaļā norādītie uzraudzības rādītāji ir izmērāmi, t.i., tiem ir noteikta konkrēta sasniedzamā mērvienība un skaitliskā vērtība gan projekta starpposmā (uz 2018.gadu), gan arī kopējā vērtība projekta īstenošanas beigās (pasākumā iesaistīti bezdarbnieki, tostarp ilgstošie bezdarbnieki – 20 000, tai skaitā līdz 2018.gada 31.decembrim – 10 110; nodarbinātībā vai pašnodarbinātībā iesaistītie dalībnieki pēc aiziešanas (pēc pasākuma pabeigšanas) – 1 242; pasākuma dalībnieki izglītībā/apmācībā, kvalifikācijas ieguvē vai ir nodarbināti, tostarp pašnodarbināti sešu mēnešu laikā pēc dalības pasākumā – 4 246);
1.14.4.apakškritērija gadījumā vērtējums ir „Jā”, ja:

· projekta iesnieguma veidlapas 1.5.sadaļā norādītie sasniedzamie rezultāti projekta darbību ietvaros un projekta iesnieguma veidlapas 1.6.sadaļā sniegtā informācija par projekta uzraudzības rādītājiem liecina, ka tiks sekmēta MK noteikumos noteikto uzraudzības rādītāju sasniegšana gan saturiski, gan arī skaitliski;

2.pielikumā norādītais projekta finansējuma plānojums pa gadiem nodrošina tādu finanšu plūsmu (maksājumu pieprasījumus), ka līdz 2017. gada beigām ir iesniegti maksājumu pieprasījumi MK noteikumos noteiktā finanšu rādītāja vērtības apmērā, t.i., 13 972 513 euro apmērā. Ja projektā plānotā finanšu plūsma līdz 2017. gada beigām nesasniedz noteiktā finanšu rādītāja apmēru, tad atbilstību kritērijam pārbauda pēc šāda algoritma: n1 + n2 + (n3 x 30%) ≥ 13 972 513, kurā n1 = projekta finansējums 2016.gadā, n2 = projekta finansējums 2017.gadā un n3 = projekta finansējums 2018.gadā.
Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu noteikt iztrūkstošos darbību rezultātus vai uzraudzības rādītājus, pamatot (t.sk. ar aprēķiniem) to noteikto vērtību, precizēt to definīcijas, pamatot, kā noteiktie rādītāji sekmē MK noteikumos noteikto uzraudzības rādītāju sasniegšanu.

	1.15.
	Projekta iesniegumā plānotās projekta darbības:

1.15.1. atbilst MK noteikumos par specifiskā atbalsta mērķa pasākuma īstenošanu noteiktajam un paredz saikni ar attiecīgajām atbalstāmajām darbībām;

1.15.2. ir precīzi definētas un pamatotas un tās risina projektā definētās problēmas.
	P


	1.15.1.apakškritērija gadījumā vērtējums ir „Jā”, ja papildus 1.11.kritērijā novērtētajam par projekta darbību atbilstību MK noteikumos noteiktajam, projekta darbību apraksti atbilst MK noteikumos noteiktajiem šo darbību ieviešanas nosacījumiem un, ja projekta iesnieguma veidlapā norādītās projekta darbības un to apraksti liecina, ka tās ir atbilstošas MK noteikumos noteiktajām attiecīgajām atbalstāmajām darbībām.

1.15.2.apakškritērija gadījumā vērtējums ir „Jā”, ja projekta iesnieguma veidlapas 1.5.sadaļā:

· projekta darbības ir precīzi definētas, t.i., no darbību nosaukumiem var spriest par to saturu, projekta darbības ir uzskaitītas ar apakšdarbībām, ja tas ir nepieciešams darbības satura precizēšanai;

· projekta darbības ir pamatotas, t.i., tās tieši ietekmē projekta mērķa un rezultāta sasniegšanu, bez kādas no darbībām projekta mērķa un rezultātu sasniegšana nav iespējama;
· projekta darbības ir mērķētas uz projekta iesnieguma veidlapas 1.3.sadaļā aprakstīto problēmu risinājumu un palīdz veicināt bezdarbnieku iekļaušanos sabiedrībā un iekārtošanos piemērotā pastāvīgā darbā vai piemērotā izglītībā/apmācībā, mazinot sociālās atstumtības riskus.
Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu precizēt projekta darbību definīcijas, papildināt ieviešanas mehānisma aprakstu, aktivitāšu ietvaros plānoto darbību nepieciešamības pamatojumus, ietekmi uz mērķgrupas problēmu risināšanu, saskaņot un pamatot projekta darbību saikni ar MK noteikumos noteiktajām atbalstāmajām darbībām.

	1.16.
	Projekta iesniegumā plānotie publicitātes un informācijas izplatīšanas pasākumi atbilst Eiropas Parlamenta un Padomes 2013.gada 17.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006”  nosacījumiem, Ministru kabineta 2015.gada 17.februāra noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” noteiktajam.
	P
	Vērtējums ir „Jā”, ja projekta iesnieguma veidlapas 5.sadaļā:

· norādītie informācijas un publicitātes pasākumi atbilst Eiropas Parlamenta un Padomes regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (115.pants un XII pielikums) un Ministru kabineta 2015.gada 17.februāra noteikumu Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” prasībām, t.i.:
1) projekta mērķa grupas, kas piedalās projekta darbību īstenošanā, ir plānots informēt, ka pasākums tiek līdzfinansēts no ESF;

2) dokumentā, kas paredzēts mērķa grupai (piemēram, sertifikāts, apliecinājums par dalību apmācībās), ir plānota norāde, ka attiecīgo projekta darbību līdzfinansē ESF;

3) pie finansējuma saņēmēja sabiedrībai redzamā vietā, piemēram, pie ēkas ieejas, paredzēts izvietot vismaz vienu plakātu ar informāciju par projektu (minimālais izmērs A3), tostarp par finansiālo atbalstu no ESF;

4) finansējuma saņēmēja tīmekļa vietnē paredzēts publicēt aprakstu par projekta īstenošanu, tostarp tā mērķi un rezultātiem, un, uzsverot no ESF saņemto finansiālo atbalstu. Informācijas aktualizēšana finansējuma saņēmēja tīmekļa vietnē par projekta īstenošanu paredzēta ne retāk kā reizi trijos mēnešos;
· norādītajiem informācijas un publicitātes pasākumiem ir sniegts pasākuma apraksts (t.i., ko šis pasākums ietver, kas to īstenos, cik bieži), īstenošanas periods (piemēram, visu projekta īstenošanas laiku, konkrētus gada ceturkšņus), kā arī pasākumu skaits.
Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu precizēt informācijas un publicitātes pasākumu uzskaitījumu un aprakstu.

	1.17.
	Projekta iesniegumā ir:

1.17.1. identificēti, aprakstīti un izvērtēti projekta riski;

1.17.2.novērtēta to ietekme un iestāšanās varbūtība;

1.17.3. noteikti riskus mazinošie pasākumi.
	P
	1.17.1. apakškritērija gadījumā vērtējums ir „Jā”, ja projekta iesnieguma veidlapas 2.4.sadaļā: 

· ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, projekta vadības riski. Var būt norādīti arī citi riski;

· sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību.

1.17.2. apakškritērija gadījumā vērtējums ir „Jā”, ja projekta iesnieguma veidlapas 2.4.sadaļā katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema).

1.17.3. apakškritērija gadījumā vērtējums ir „Jā”, ja projekta iesnieguma veidlapas 2.4.sadaļā katram riskam ir norādīti plānotie un ieviešanas procesā esošie riska novēršanas/mazināšanas pasākumi, t.sk. raksturojot to īstenošanas biežumu un atbildīgos.
Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu papildināt risku uzskaitījumu un to aprakstu, norādīt to ietekmi un iestāšanās varbūtību, kā arī noteikt vai precizēt riskus mazinošos pasākumus.

	1.18.
	Projekta iesniegumā norādītā mērķa grupa atbilst MK noteikumos par specifiskā atbalsta mērķa pasākuma īstenošanu noteiktajam.
	P
	Vērtējums ir „Jā”, ja projekta iesnieguma veidlapas 1.3.sadaļā minētā informācija par projekta mērķa grupu liecina, ka projektā atbilstoši MK noteikumos noteiktajam plānots iesaistīt bezdarbniekus, kuri:

· bijuši bez darba vismaz 12 mēnešus (par kuriem nav veiktas valsts sociālās apdrošināšanas obligātās iemaksas kā par darba ņēmējiem vai pašnodarbinātajiem atbilstoši likumam "Par valsts sociālo apdrošināšanu");

· bijuši bez darba vismaz 12 mēnešus (par kuriem nav veiktas valsts sociālās apdrošināšanas obligātās iemaksas kā par darba ņēmējiem vai pašnodarbinātajiem atbilstoši likumam "Par valsts sociālo apdrošināšanu") un kuri vismaz vienu reizi ir atteikušies no piemērota darba piedāvājuma vai atteikušies iesaistīties atbilstoši bezdarbnieka individuālajā darba meklēšanas plānā piedāvātajiem aktīvajiem nodarbinātības pasākumiem un atteikums nav pamatots ar ārsta atzinumu vai invaliditāti;

· ir ar invaliditāti, prognozējamo invaliditāti un bijuši bez darba vismaz 12 mēnešus (par kuriem nav veiktas valsts sociālās apdrošināšanas obligātās iemaksas kā par darba ņēmējiem vai pašnodarbinātajiem atbilstoši likumam "Par valsts sociālo apdrošināšanu") un kuri vismaz vienu reizi atteikušies no piemērota darba piedāvājuma vai atteikušies iesaistīties atbilstoši bezdarbnieka individuālajā darba meklēšanas plānā piedāvātajiem aktīvajiem nodarbinātības pasākumiem un atteikums pamatots ar invaliditāti;

· atbilstoši narkologa atzinumam ir ar alkohola, narkotisko vai psihotropo vielu atkarību;
· kuriem ir iespējama alkohola, narkotisko vai psihotropo vielu atkarība, bet nav saņemts narkologa atzinums.
Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu papildināt/precizēt mērķa grupas uzskaitījumu.

	1.19.
	Projekta sadarbības partneri atbilst MK noteikumos par specifiskā atbalsta mērķa pasākuma īstenošanu noteiktajām prasībām.
	P
	Vērtējums ir „Jā”, ja projekta iesnieguma veidlapas 1.5., 1.9. vai 2.2.sadaļā minētā informācija liecina, ka personu ar invaliditāti profesionālas piemērotības noteikšanā kā sadarbības partneri plāno iesaistīt Sociālās integrācijas valsts aģentūru. 

Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu precizēt projekta sadarbības partneri.


	1.20.
	Projekta iesniegumā ir definētas projekta sadarbības partneru plānotās darbības projekta ietvaros un tās atbilst MK noteikumos par specifiskā atbalsta mērķa pasākuma īstenošanu noteiktajām atbalstāmajām darbībām.
	P
	Vērtējums ir „Jā”, ja projekta iesnieguma veidlapas 1.5.sadaļā ir norādīts, kādā MK noteikumu atbalstāmajā darbībā ir plānots piesaistīt Sociālās integrācijas valsts aģentūru, kādi ir tās pienākumi atbalstāmās darbības īstenošanā un noteiktie pienākumi atbilst MK noteikumos noteiktajam.

Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu papildināt/precizēt projekta sadarbības partneru plānotās darbības projekta ietvaros, vai arī to atbilstību MK noteikumos noteiktajām atbalstāmajām darbībām.



	2. SPECIFISKIE ATBILSTĪBAS KRITĒRIJI
	Kritērija ietekme uz lēmuma pieņemšanu

(P)
	Skaidrojums atbilstības noteikšanai

	
	
	

	
	
	
	

	2.1.
	Projektā paredzētas specifiskas darbības, kas veicina horizontālā principa “Vienlīdzīgas iespējas” (dzimumu līdztiesība, personu ar invaliditāti tiesības un iekļaušana, nediskriminācija vecuma un etniskās piederības dēļ) ievērošanu.
	P
	Vērtējums ir “Jā”, ja projekta iesnieguma veidlapas 3.sadaļā minētā informācija liecina, ka: 

· projekta mērķis un atbalstāmās darbības ir tieši vērstas uz sociālās atstumtības riskam pakļauto iedzīvotāju grupu situācijas uzlabošanu un nodrošina iespējas ikvienam projekta dalībniekam saņemt vienlīdzīgus pakalpojumus, palīdzību un informāciju neatkarīgi no dzimuma, invaliditātes veida, vecuma un citiem faktoriem;
· projekta ietvaros ir paredzētas specifiskas darbības, kas tieši vērstas uz horizontālā principa „Vienlīdzīgas iespējas” mērķu sasniegšanu un vienlīdzīgu iespēju nodrošināšanu neatkarīgi no dzimuma, vecuma, invaliditātes vai etniskās piederības:

1) projektā tiek paredzētas specifiskas darbības, kas veicina dzimumu līdztiesību:

· bezdarbnieku informēšanā, projekta īstenošanas personāla apmācībā darbam ar mērķa grupām tiks integrēts dzimumu aspekts, t.sk. mazināti aizspriedumi par kādu no dzimumiem noteiktā profesionālā jomā (piemēram, „dzimumam netipiskas profesijas”, „neatbilstošs amats vai nodarbošanās” u.c.);

· elastīgu apmācību formu piemērošana bezdarbniekiem, īpaši sievietēm, kuru aprūpē ir bērni vai citi aprūpējamie;
2) projektā tiek paredzētas darbības, kas veicina personu ar invaliditāti tiesību ievērošanu un iekļaušanu:

· projekta īstenošanā tiks nodrošināti apstākļi, kas nodrošina iespēju personai ar invaliditāti piedalīties projekta administrēšanā un īstenošanā:

· iestādē ir personām ar invaliditāti pieejama vide, darbavieta, sanitārās telpas;

· nepieciešamības gadījumā tiks nodrošinātas pielāgotas informāciju tehnoloģijas;

· tiks noteikts elastīgs daba laiks, ņemot vērā personas ar invaliditāti individuālās vajadzības;
· projekta īstenošanā tiek nodrošinātas specifiskas darbības, kas veicina personu ar invaliditāti tiesību ievērošanu un iekļaušanu:

· apmācības tiks īstenotas pielāgotās telpās personām ar invaliditāti, nodrošinot nepieciešamo aprīkojumu iekļūšanai mācību telpā;

· alternatīvas apmācību un nodarbinātības formas;
· pielāgotas informāciju tehnoloģijas apmācībām personām ar funkcionāliem traucējumiem; 

3) projektā tiek paredzētas specifiskas darbības, kas veicina nediskrimināciju vecuma un etniskās piederības dēļ:

· tiks sniegts individuāls atbalsts – īpaši grupām no nelabvēlīgas vides, t.sk. vecāka gadagājuma personām, migrantiem un romu tautības pārstāvjiem (piemēram, atkārtošana, paskaidrošana, apmācību ritma pielāgošana individuālajām spējām u.c.)

Ja projekta iesnieguma veidlapas 3.sadaļā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu papildināt/precizēt projekta iesnieguma veidlapas attiecīgo sadaļu.

Vairāk informācijas par HP “Vienlīdzīgas iespējas” LM tīmekļa vietnē http://sf.lm.gov.lv/lv/vienlidzigas-iespejas/2014-2020/

	2.2.
	Projekta iesniegumā ir sniegta mērķa grupas vajadzību analīze, no tās izrietošie rezultāti un sasniedzamie rādītāji novadu teritoriālo vienību (t.sk. pagasta) līmenī, kā arī norādīti iespējamie risinājumi.
	P
	Vērtējums ir “Jā”, ja projekta iesnieguma veidlapas 1.4.sadaļā ir sniegta informācija, kas liecina, ka projekta iesniegumā ir veikts detalizēts mērķa grupas vajadzību novērtējums (t.sk., vismaz analizēts mērķa grupas sastāvs, profilēšanas rezultāti un bezdarbnieku izteiktās vēlmes piedalīties pasākumā), no tās izrietošie rezultāti un sasniedzamie rādītāji novadu teritoriālo vienību (t.sk. pagasta) līmenī, kā arī norādīti iespējamie risinājumi, kas izriet no mērķgrupas vajadzību analīzes, piemēram, nepieciešamie atbalsta pasākumi (piemēram, atbalsta pasākumi bezdarbniekiem ar alkohola, narkotisko vai psihotropo vielu atkarību), uzraudzības rādītāju filiāļu līmenī precizēšana.

Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu veikt atbilstošus precizējumus.

	2.3.
	Projektā ir nodrošināta atbalsta pasākumu demarkācija ar citiem ES fondu ietvaros finansētiem pasākumiem, kur paredzētas karjeras, psihologu, psihoterapeitu konsultācijas vai motivācijas programmas darba meklēšanas un iekļaušanās sabiedrībā veicināšanai.
	P
	Vērtējums ir “Jā”, ja projekta iesnieguma veidlapas 2.5.sadaļā sniegtā informācija liecina, ka projekta ietvaros ilgstošo bezdarbnieku aktivizācijas pasākumu īstenošanā ir nodrošināta atbalsta nedublēšanās: 
· finansējuma saņēmējs pārliecinās, ka speciālistu konsultācijas (piemēram, karjeras, psihologu, psihoterapeitu konsultācijas) projekta ietvaros nesniedz tiem bezdarbniekiem, kuri vienlaikus saņem speciālistu atbalstu 7.1.1.specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” un/vai 7.2.1.specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” darbību ietvaros;
· finansējuma saņēmējs projekta iesniegumā ir paredzējis informācijas apmaiņu par personām, kas iesaistās motivācijas programmās darba meklēšanai un iekļaušanās sabiedrībā veicināšanai 9.1.4. specifiskā atbalsta mērķa “Palielināt diskriminācijas riskiem pakļauto iedzīvotāju integrāciju sabiedrībā un darba tirgū” 9.1.4.4. pasākuma “Dažādību veicināšana (diskriminācijas novēršana)” ietvaros;

Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu precizēt/papildināt projekta iesnieguma veidlapu ar aprakstu par demarkāciju ar citiem specifiskajiem atbalsta mērķiem un to pasākumiem.


	3. KVALITĀTES KRITĒRIJI
	
	Vērtēšanas sistēma

	
	Apakškritēriji/Punktu skaits
	Maksimālais iegūstamais punktu skaits un punktu piešķiršanas kārtība
	Minimālais nepieciešamais punktu skaits
	Skaidrojums atbilstības noteikšanai

	3.1.
	Projekts nodrošina mērķa grupas bezdarba gadījumu vadību. 
	3.1.1. Projekta iesniegums paredz finansējuma saņēmēja personālam pienākumu nodrošināt mērķa grupas bezdarba gadījumu vadību, pastāvīgi sekojot līdzi bezdarbnieku dalībai pasākumā, izvērtējot rezultātus un aktualizējot individuālajā darba meklēšanas plānā noteiktos aktīvos nodarbinātības pasākumus – 2;
	4S
	2
	Apakškritēriju piemēro un 2 punktus piešķir, ja projekta iesnieguma veidlapas 2.1.sadaļā ir sniegta informācija, kā finansējuma saņēmēja personāls nodrošinās katra pasākumā iesaistītā bezdarbnieka bezdarba gadījuma vadību, uzraudzīs individuālajos darba meklēšanas plānos noteiktā izpildi un aktualizēs to saturu. Bezdarba gadījumu vadība ir finansējuma saņēmēja speciālistu un bezdarbnieka sadarbība ar mērķi veicināt ilgstošo bezdarbnieku iekļaušanos sabiedrībā un iekārtošanos piemērotā pastāvīgā darbā vai piemērotā izglītībā/apmācībā. Bezdarba gadījuma vadība ietver intensīvāku konsultatīvu un motivējošu atbalstu bezdarbniekam un individuālā darba meklēšanas plāna izpildes uzraudzību, izvērtēšanu un aktualizēšanu. 

	
	
	3.1.2. projekta iesniegums paredz, ka finansējuma saņēmējs iekšējos normatīvajos aktos ir noteicis kārtību, kādā finansējuma saņēmēja personāls nodrošina mērķa grupas bezdarba gadījumu vadību – 2;
	
	
	Apakškritēriju piemēro un 2 punktus piešķir, ja projekta iesnieguma veidlapas 2.1.sadaļā ir sniegta informācija, ka iekšējā normatīvajā aktā ir paredzēts noteikt kārtību, kādā tiek vadīti mērķa grupas bezdarba gadījumi. 

	
	
	3.1.3. projekta iesniegumā nav paredzēts nodrošināt pasākuma mērķa grupas bezdarba gadījumu vadību – 0.
	
	
	Apakškritēriju piemēro un 0 punktu piešķir, ja projekta iesnieguma veidlapas 2.1.sadaļā nav paredzēts nodrošināt mērķa grupas bezdarba gadījumu vadību, t.i. – nevar piemērot ne 3.1.1., ne 3.1.2.apakškritēriju. 

	Ja vērtējums ir zemāks par 2 punktiem, t.i. – 0 punktu, projekta iesniegumu novērtē ar „Jā, ar nosacījumu” un izvirza nosacījumu nodrošināt atbilstību 3.1.kvalitātes kritērijam.

	3.2.
	Projekta iesniegumā ir paredzēta mērķa grupas bezdarbnieku iesaistes iespēja citos finansējuma saņēmēja organizētajos aktīvajos nodarbinātības pasākumos. 
	3.2.1. Projekta iesniegumā ir aprakstīta kārtība, kādā pasākumā iesaistītie bezdarbnieki var iesaistīties algotajos pagaidu sabiedriskajos darbos un citos finansējuma saņēmēja organizētajos aktīvajos nodarbinātības pasākumos (piemēram, valodu, t.sk. valsts valodas, apmācībā), ja to paredz individuālais darba meklēšanas plāns – 6;
	6V
	4
	Apakškritēriju piemēro un 6 punktus piešķir, ja projekta iesnieguma veidlapas 1.5.sadaļā ir aprakstīts mehānisms, kādā veidā un kādos gadījumos bezdarbnieki var apvienot dalību projektā ar dalību algotajos pagaidu sabiedriskajos darbos un citos finansējuma saņēmēja organizētajos aktīvajos nodarbinātības pasākumos (t.sk. nodarbinātības speciālā budžeta finansētajos), ja tas paredzēts bezdarbnieka individuālajā darba meklēšanas plānā. 

	
	
	3.2.2. projekta iesniegumā ir aprakstīta kārtība, kādā pasākumā iesaistītie bezdarbnieki var iesaistīties algotajos pagaidu sabiedriskajos darbos, ja to paredz individuālais darba meklēšanas plāns – 4;
	
	
	Apakškritēriju piemēro un 4 punktus piešķir, ja projekta iesnieguma veidlapas 1.5.sadaļā ir aprakstīts mehānisms, kādā veidā un kādos gadījumos pasākumā iesaistītie bezdarbnieki var apvienot dalību projektā ar dalību algotajos pagaidu sabiedriskajos darbos, ja to paredz bezdarbnieka individuālais darba meklēšanas plāns. 

	
	
	3.2.3. projekta iesniegumā nav paredzēta iespēja mērķa grupas bezdarbniekiem piedalīties finansējuma saņēmēja organizētajos aktīvajos nodarbinātības pasākumos – 0.
	
	
	Apakškritēriju piemēro un 0 punktu piešķir, ja projekta iesnieguma veidlapas 1.5.sadaļā nav paredzēta iespēja pasākuma mērķa grupas bezdarbniekiem piedalīties finansējuma saņēmēja organizētajos aktīvajos nodarbinātības pasākumos, t.i. – nevar piemērot ne 3.2.1., ne 3.2.2.apakškritēriju.  

	Ja vērtējums ir zemāks par 4 punktiem, t.i. – 0 punktu, projekta iesniegumu novērtē ar „Jā, ar nosacījumu” un izvirza nosacījumu nodrošināt atbilstību 3.2.kvalitātes kritērijam.

	3.3.
	Projekta iesniegumā ir apraksts par pasākumā iesaistīto personu skaita noteikšanas un uzraudzības mehānismu filiāļu līmenī, datus grupējot novadu teritoriālo vienību (t.sk. pagasta) līmenī.
	3.3.1. projekta iesniegumā ir aprakstīta pasākumā iesaistāmo bezdarbnieku skaita aprēķināšanas metodika, ietverot analizējamos kritērijus – 2;
	6S
	4
	Apakškritēriju piemēro un 2 punktus piešķir, ja projekta iesnieguma veidlapas 1.4.sadaļā ir aprakstīta pasākumā iesaistāmo bezdarbnieku skaita noteikšanas formula, t.i. aprakstīts mehānisms, kā finansējuma saņēmējs nosaka MK noteikumos noteikto iznākuma rādītāju, sadalījumu filiāļu līmenī (t.sk., sniegta informācija par kritērijiem, pamatojoties uz kuriem veikts minētais aprēķins, kā arī aprakstīts, kā filiāļu līmeņa dati veidojas no sākotnējā datu grupējuma novadu teritoriālo vienību (t.sk., pagasta) līmenī).

	
	
	3.3.2. projekta iesniegums paredz iesaistāmo skaita noteikšanā ņemt vērā pasākumam pieejamo finansējumu kopumā, kā arī sadalījumā pa gadiem – 2;
	
	
	Apakškritēriju piemēro un 2 punktus piešķir, ja projekta iesnieguma veidlapas 1.4.sadaļā sniegtā informācija liecina, ka MK noteikumos noteiktie iznākuma rādītāji tiek plānoti atbilstoši MK noteikumos noteiktajam kopējam attiecināmajam finansējumam (t.sk. projekta iesnieguma veidlapas 2.pielikumā norādītajam finansējumam sadalījumā pa gadiem).

	
	
	3.3.3. Projekta iesniegums paredz filiāļu līmenī pasākumā iesaistāmo bezdarbnieku skaita uzraudzību, t.sk. periodisku pārskatīšanu – 2;
	
	
	Apakškritēriju piemēro un 2 punktus piešķir, ja projekta iesnieguma veidlapas 1.4.sadaļā sniegtā informācija liecina, ka finansējuma saņēmējs nodrošina filiāļu līmenī pasākumā iesaistāmo bezdarbnieku skaita uzskaiti, analīzi un uzraudzību, kā arī veic to periodisku pārskatīšanu (t.sk. sniegta informācija par kritērijiem (nosacījumiem), pamatojoties uz kuriem tiks veikta MK noteikumos noteikto iznākuma rādītāju pārskatīšana, kā arī sniegta informācija par pārskatīšanas biežumu).

	
	
	3.3.4. projekta iesniegums neparedz aprakstu pasākumā iesaistāmo skaita noteikšanai filiāļu līmenī – 0.
	
	
	Apakškritēriju piemēro un 0 punktu piešķir, ja projekta iesnieguma veidlapas 1.4.sadaļā nav apraksta pasākumā iesaistāmo skaita noteikšanai filiāļu līmenī, t.i., nevar piemērot divus apakškritērijus, kas noteikti 3.3.1., 3.3.2. vai 3.3.3.apakšpunktā.

	Ja vērtējums ir zemāks par 4 punktiem, t.i. – 2 punkti vai 0 punktu, projekta iesniegumu novērtē ar „Jā, ar nosacījumu” un izvirza nosacījumu nodrošināt atbilstību 3.3.kvalitātes kritērijam.


Piezīmes:

P –
Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

V – Piemēro vienu atbilstošo kritēriju;
     S – Piemēro visus atbilstošos kritērijus (summējot tiem piemērojamo punktu skaitu)

